سارة البكري
سارة البكري (خلاقت ف دّار لبيضا ف 2 يوليوز 1987) عوّامة مغريبية من أحسن لعوّامات لمغريبيات ف تاريخ رّياضة د لعومان و شاركات جوج مرات ف لألعاب لأولمپية ف پيكين 2008 و ف لوندون 2012.

حياتها 
سارة بدات لمسيرة ديالها ف لكلوب د لعومان د لويداد لبيضاوي و من بعد مشات ل رّاجا فاش كانت عندها 12 لعام. من بعد ما شدات لباك ديالها مشات تكمل قرايتها ف فرانسا ف لهندسة و تما كملات لمسيرة ديالها ف لعومان ف لكلوب ديال راسينݣ آراس ف ليون و بدات كاتشتارك ف بطولات حتيرافية ف فرانسا و أوروپا.

سارة شاركات معا لمغريب ف بزاف ديال لمسابقات لعربية و لإفريقية و كانو أحسن لإنجازات ديالها ف 2010 فاش ربحات 2 ميدياليات دهبية ف بطولة إفريقيا ف دّارلبيضا و ف 2011 ربحات 5 د لميداليات دهبية ف لألعاب لعربية ف دّوحة.

سارة كانت دّات تّيتر ديال أحسن رياضية ف لمغريب ف 2010 و 2011 و أحسن رياضية عربية ف 2011.

عيون لكلام 

بيوغرافيا د نسا
عوامة مغريبية
زيادة 1987
ناس حيين
ناس تزادو ف الدار البيضا